text: Glatte veje skaber ulykker og kø
  13 januar 2016 kl. 07.59
  Sneglatte veje skaber ulykker og kø ved Kolding og på Esbjergmotorvejen. 
  Nattens snefald er kommet bag på mange billister i morgentrafikken. Det betyder ulykker og kø mange steder. Ved Kolding har en ulykke skabt store kødannelser mellem Fovslet og Harte, da det højre spor i nordgående retning har været spærret. Også ved Bramdrupdam er der kø på motorvejen.
  - Der har været glat på vejene i morgentimerne. Når der så sker en ulykke og folk i forvejen kører langsomt, så stopper trafikken til, siger vagthavende hos Vejdirektoratet Marianne Bum til TV SYD.
  På Esbjergmotorvejen er det glatte vejr også kommet bag på mange billister. Sydjyllands Politi meddeler, at flere billister er forulykket i begge retninger mellem Gørding og Holsted - og opfordrer folk til at køre forsigtigt.
  Flere bilister er forulykket på Esbjergmotorvejen i begge retninger mellem Gørding og Holsted,meget glat på stedet, kør forsigtigt #politidk
  
  